Jordskjelvet i Skopje 1963

Jordskjelvet i Skopje i 1963 (makedonsk Скопски земјотрес 1963, Skopski zemjotres 1963) var et jordskjelv som fant sted ved Skopje i Den sosialistiske republikken Makedonia (i dag Nord-Makedonia), da en del av Jugoslavia, 26. juli 1963. Mer enn 1070 mennesker omkom, 3–4 000 ble skadet, og over 200 000 ble hjemløse.

Jordskjelvet målte 6,1 på momentmagnitudeskalaen (tilsvarer 6,9 på richterskalaen) og oppstod kl. 05.17 lokaltid i Skopje. Skjelvet varte i om lag 20 sekunder og kunne merkes langs hele Vardardalen.

Få dager etter jordskjelvet krevde 35 nasjoner i FNs generalforsamling at Skopje skulle få støtte i form av penger, medisiner, oppbygging og forsyninger fra 78 land. Den kjente kunstneren Pablo Picasso donerte maleriet sitt Hodet av en kvinne, som siden ble stilt ut i Museet for Samtidskunst i Skopje.

Skopje
Kategori:Hendelser i 1963
Kategori:Skopje
Kategori:1963 i Jugoslavia
Kategori:Jordskjelv i Nord-Makedonia
Kategori:Hendelser i Jugoslavia